TED Spread
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

..... กัณทรา ลดาวัลยื ณ อยุธยา
ในช่วงนี้ถ้าใครได้ดูข่าวจากสำนักข่าวต่างประเทศ ที่ติดตามเรื่องหนี้ของยุโรป จะได้ยินคำว่า TED Spread อยู่บ่อยๆ
TED Spread คือ ผลต่างระหว่างอัตราผลตอบแทน 3 เดือน ของตั๋วเงินคงคลังสหรัฐ (U.S. government Debt) และอัตราผลตอบแทน 3 เดือนของ London Interbank Offered Rate (LIBOR) โดยถ้าผลต่างระหว่างอัตราผลตอบแทนทั้งสองเพิ่มมากขึ้น จะสะท้อนถึงสภาพคล่องของตลาดเงินที่ตึงตัวขึ้น
โดยปกติ TED Spread จะแกว่งอยู่ในช่วง 1050 bps หรือ 0.10.5% แต่เพราะความวิตกเรื่องหนี้ในยุโรปตอนนี้ ทำให้ TED Spread ได้ปรับขึ้นอย่างรวดเร็วมาอยู่ที่ 0.36% ซึ่งสูงที่สุดในรอบ 11 เดือน โดยที่ผ่านมาในเดือน มี.ค. 2553 ซึ่งเป็นช่วงที่ตลาดเงินปกติ TED Spread อยู่ที่ประมาณ 0.10.15% เท่านั้น
ในอดีตช่วงวิกฤตซับไพรม์ TED Spread ขึ้นไปถึง 4.82% หรืออย่างในช่วงต้มยำกุ้ง TED Spread ขึ้นไปที่ 1.02%
ดังนั้นในช่วงนี้เป็นไปได้ว่า การที่ TED Spread ขึ้นมาอย่างรวดเร็ว ทำให้ฝรั่งตกใจกลัวว่าสภาพคล่องของโลกจะตึงตัว และสถาบันการเงินจะเริ่มไม่มั่นใจในการปล่อยกู้ระหว่างกัน ซึ่งแสดงออกมาจาก TED Spread ที่ขึ้นมาแรงและเร็ว แค่สองเดือนขึ้นมามากกว่าเท่าตัว คือจากเดือน มี.ค. ที่ 0.15% ขึ้นมาอยู่ที่ 0.36% ในเดือน พ.ค. ฝรั่งจึงขายหนัก
จากข้อมูลสรุปมูลค่าการซื้อขายสุทธิตามกลุ่มนักลงทุน ตั้งแต่วันที่ 125 พ.ค. 2553 พบว่า ฝรั่งขายหุ้นสุทธิไปแล้ว 50,936.49 ล้านบาท ซึ่งเป็นยอดขายสุทธิสูงสุดต่อเดือน นับตั้งแต่มีการเก็บตัวเลขตั้งแต่ปี 2538
ถ้าจำกันได้ฝรั่งเคยซื้อสุทธิขึ้นไปถึง 4.46 หมื่นล้านบาท ในเดือน มี.ค. และเริ่มขายเมื่อเดือน เม.ย. โดยขายสุทธิไป 4,000 ล้านบาท และต่อจากนั้นก็ขายเรื่อยมา จนเป็นขายสุทธิไปแล้วในปีนี้
จากข้อมูลมูลค่าการซื้อขายสุทธิสะสมตั้งแต่วันที่ 1 ม.ค.25 พ.ค. 2553 โชว์ให้เห็นว่า ฝรั่งขายสุทธิไปแล้ว 12,493.45 ล้านบาท
ในอดีตฝรั่งเคยขายหนักๆ อย่างนี้เช่นกัน เช่น ตอนที่ตกใจเรื่องวิกฤตซับไพรม์ ในเดือน พ.ย. 2550 ฝรั่งขายสุทธิในเดือนนั้นไป 38,223 ล้านบาท
หรือในช่วงที่มีการปิดสนามบินสุวรรณภูมิ ปี 2551 ในเดือน พ.ย.ปีนั้น ฝรั่งขายสุทธิไป 9,592 ล้านบาท และในเดือน ธ.ค. ปีนั้นเช่นกัน ฝรั่งขายสุทธิไป 12,035 ล้านบาท
มีคำถามว่า ฝรั่งจะขายถึงเท่าใด ถ้าเราใช้ตัวเลขซื้อสุทธิในปีที่แล้ว 2551 ที่ 3.8 หมื่นล้านบาทเป็นเกณฑ์ ฝรั่งอาจจะขายอีก 3.8 หมื่นล้านบาท ก็อาจเป็นได้
อย่างไรก็ตาม การขายหุ้นของฝรั่งรอบนี้ เป็นการขายออกทั่วภูมิภาคเอเชีย ไม่ใช่แต่เฉพาะประเทศไทยเท่านั้น เห็นได้จาก Foreign Fund Flow ตั้งแต่ต้นเดือน พ.ค. เป็นต้นมา โดยเกาหลีใต้มีเงินไหลออก 5,171.54 ล้านเหรียญสหรัฐ ไต้หวันมีเงินไหลออก 3,772.92 ล้านเหรียญสหรัฐ อินเดียมีเงินไหลออก 1,962.98 ล้านเหรียญ ที่บ้านเรามีเงินไหลออก 1,573.92 ล้านเหรียญสหรัฐ (ข้อมูลถึงวันที่ 25 พ.ค. 2553)
ซึ่งการขายหุ้นของฝรั่งยังคงมีต่อไป ดังนั้นนักลงทุนต้องตามตัวเลข TED Spread อย่างใกล้ชิด ถ้าตัวเลขนี้สูงขึ้นเรื่อยๆ ไม่ดีแน่ พบกันใหม่เดือนหน้า... สวัสดีครับ